Հավելված

ՀՀ Արարատի մարզի Վեդի համայնքի ավագանու

2023 թվականի մայիսի 02-ի որոշման

ԿԱՆՈՆՆԵՐ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ՎԵԴԻ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ԱՌԵՎՏՐԻ ԵՎ ԾԱՌԱՅՈՒԹՅՈՒՆՆԵՐԻ ԿԱԶՄԱԿԵՐՊՄԱՆ ԵՎ ԻՐԱԿԱՆԱՑՄԱՆ

*I. ԸՆԴՀԱՆՈՒՐ ԴՐՈՒՅԹՆԵՐ*

1. Սույն կանոններով կարգավորվում է Վեդի համայնքի տարածքում առևտրի և ծառայությունների կազմակերպման և իրականացման գործունեությունը:
2. Համայնքի տարածքում առևտրի և ծառայությունների կազմակերպման և իրականացման գործունեությունը կանոնակարգվում է «Առևտրի և ծառայությունների մասին», «Տեղական ինքնակառավարման մասին» Հայաստանի Հանրապետության օրենքներով, Հայաստանի Հանրապետության Քաղաքացիական օրենսգրքով, «Վարչական իրավախախտումների վերաբերյալ» Հայաստանի Հանրապետության օրենսգրքով, այլ իրավական ակտերով և սույն կանոններով:
3. Համայնքի տարածքում սույն կանոնների պահպանման նկատմամբ վերահսկողությունն իրականացնում է Վեդի համայնքի ղեկավարը:

*II. ԱՌԵՎՏՐԻ ՕԲՅԵԿՏՆԵՐԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ*

1. Համայնքի տարածքում առևտուրն իրականացվում է առևտրի օբյեկտներում` խանութներում, կրպակներում, տաղավարներում, հեղուկ վառելիքի, տեխնիկական հեղուկների, հեղուկացված գազերի մանրածախ առևտրի կետերում, ինչպես նաև առևտրի իրականացման վայրերում` առևտրի կենտրոններում, սպառողական ապրանքների շուկաներում, գյուղատնտեսական արտադրանքի շուկաներում, տոնավաճառներում (վերնիսաժներում) և ցուցահանդես-վաճառքի անցկացման վայրերում, բացօթյա առևտրի վայրերում, շրջիկ առևտրի կետերում:
2. Առևտրի օբյեկտներում սննդամթերքի և ոչ պարենային ապրանքների, ինչպես նաև գյուղատնտեսական արտադրանքի վաճառքը պետք է կատարվի առանձին բաժիններում՝ ըստ ապրանքախմբերի:
3. Ելնելով տվյալ առևտրի օբյեկտի առանձնահատկություններից` առևտրի օբյեկտը պետք է ապահովված լինի օրենքով թույլատրված ապրանքների վաճառքը կազմակերպելու համար օրենսդրությանը համապատասխան ընդունման, պահման և վաճառքի պայմաններն ապահովող սարքավորումներով և առևտրատեխնոլոգիական պարագաներով, պահեստային, վարչակենցաղային, ապրանքների վաճառքի նախապատրաստման համար անհրաժեշտ տարածքներով:
4. Առևտրի օբյեկտը պետք է ապահովված լինի Հայաստանի Հանրապետության կառավարության սահմանած պահանջները բավարարող ցուցանակով:
5. Առևտրի օբյեկտներում կամ հատուկ այդ նպատակով առանձնացված տաղավարներում սգո ծիսակատարություններին վերաբերող ապրանքների նմուշների ցուցադրումն տվյալ օբյեկտից դուրս արգելվում է: Նշված ապրանքներ վաճառող օբյեկտների ցուցափեղկերը և մուտքերը պարտադիր պետք է լինեն վարագուրապատված` այնպես, որ վաճառվող ապրանքների նմուշները տեսանելի չլինեն:
6. Հեղուկ վառելիքի, տեխնիկական հեղուկների, հեղուկացված գազերի մանրածախ առևտրի կետերը պետք է ապահովված լինեն օրենսդրությանը համապատասխան կառուցված վճարովի կամ անվճար հասարակական զուգարաններով և դրանց առկայության մասին տեղեկացնող, ինչպես նաև գտնվելու տեղի վերաբերյալ նշում պարունակող մուտքի մոտակայքում տեղակայված ցուցանակով:
7. Առևտրի իրականացման վայրի կազմակերպիչը պարտավոր է վաճառողներին (բացառությամբ առևտրի իրականացման վայրի տարածքում գործող առևտրի, հանրային սննդի օբյեկտների վաճառողների) ապահովել օրենսդրությանը համապատասխան առևտրատեխնոլոգիական սարքավորումներով, ինչպես նաև տվյալ առևտրական գործունեություն իրականացնելու համար նախատեսված այլ գույքով:

*III. ԱՌԵՎՏՐԻ ԿԱԶՄԱԿԵՐՊՄԱՆ ԿԱՆՈՆՆԵՐԸ*

1. Առևտրի օբյեկտներում պետք է բացառվի պիտանիության ժամկետն անցած ապրանքների առկայությունը վաճառքում:
2. Առևտրի վայրի աշխատողը ապրանքը վաճառքի հանելուց առաջ պարտավոր է ստուգել ապրանքի որակն ըստ արտաքին հատկանիշների, դրանց պիտակների և գնապիտակների առկայությունը, իրազեկ լինել վաճառվող ապրանքների բնութագրական հատկություններին և անհրաժեշտության դեպքում սպառողին տալ ստույգ և հավաստի տեղեկություններ:
3. Վաճառողը պարտավոր է ապահովել սննդամթերքի վաճառքով զբաղվող առևտրի և հանրային սննդի օբյեկտների աշխատողներին աշխատանքային արտահագուստի կրումը:
4. Սպառողի (գնորդի) կողմից գնված պատշաճ և ոչ պատշաճ ապրանքների փոխարինումը կամ դրանց համար վճարված գումարի վերադարձը և վերահաշվարկն իրականացվում է Հայաստանի Հանրապետության օրենսդրությամբ սահմանված կարգով:
5. Սպառողական ապրանքների, գյուղատնտեսական արտադրանքի շուկաներում, տոնավաճառներում և ցուցահանդես-վաճառքի կազմակերպման վայրերում վաճառվող ապրանքների համար գնապիտակի առկայությունը պարտադիր չէ (բացառությամբ նշված վայրերում գործող առևտրի օբյեկտների):
6. Տոնավաճառները (վերնիսաժները) կազմակերպում են տեղական ինքնակառավարման մարմինները, օրենսդրությամբ սահմանված կարգով, միայն շաբաթ, կիրակի և օրենքով սահմանված տոնական օրերին:
7. Գյուղատնտեսական արտադրանքի շուկայի (այսուհետ՝ շուկա) կազմակերպիչը համայնքն է կամ համայնքի հետ պայմանագրային պարտավորություններ ստանձնած իրավաբանական կամ ֆիզիկական անձը: Շուկայի վաճառատեղերը վճարովի հիմունքներով օգտագործման նպատակով տրամադրվում է անհատ ձեռնարկատեր չհանդիսացող ֆիզիկական անձանց (այսուհետ՝ վաճառող)՝ նրանց անձնագրի հիման վրա՝ վերջիններիս կողմից կատարված վճարման անդորագրի և շուկայի կազմակերպչի հետ կնքված պայմանագրի հիման վրա: Բյուջե մուտքագրվող վճարի չափը յուրաքանչյուր դեպքում սահմանվում է համայնքի ղեկավարի կարգադրությամբ՝ հաշվի առնելով վաճառողի կողմից նախատեսվող վաճառքի ծավալները: Այն դեպքում, երբ շուկայի կազմակերպիչը համայնքի հետ պայմանագրային հարաբերություններ հաստատած իրավաբանական կամ ֆիզիկական անձն է, ապա վաճառատեղիի վճարի չափը պետք է համաձայնեցվի համայնքապետարանի աշխատակազմի համապատասխան մասնագետների հետ՝ ներառելով բյուջե մուտքագրվող գումարը:
8. Շուկայի կազմակերպչի կողմից վաճառատեղերի տրամադրման պայմանագիրը պետք է ներառի հետևյալ պարտադիր պայմանները՝
* կազմակերպչի անվանումը, անհատ ձեռնարկատիրոջ անունը, ազգանունը, նրանց պետական գրանցման և հաշվառման համարը, ամսաթիվը.
* շուկայում առևտրական գործունեություն իրականացնող ֆիզիկական անձի անունը, ազգանունը, անձնագրի տվյալները, հաշվառման հասցեն
* շուկայում առևտրական գործունեության իրականացման ժամանակահատվածը (ոչ ամբողջ ամսվա համար` նշելով օրերը և դրանց թիվը).

դ) վաճառատեղի հերթական համարը և հատկացվող տարածքի մակերեսը (մ2).

ե) մեկ քառակուսի մետրի հաշվով գանձվող վճարի չափը.

զ) պայմանագրի կնքման և գործողության ժամկետները:

1. Վեդի համայնքի վարչական տարածքում շուկայի վայր է սահմանվում՝ Ոսկետափ-Վեդի ճանապարհի աջակողմյան հատվածում գտնվող գյուղատնտեսական նշանակության 4000 քմ մակերեսով, 03-076-0101-0001 ծածկագիրը կրող գյուղատնտեսական նշանակության հողամասի տարածքը:
2. Համայնքի տարածքում դեղերի վաճառքն իրականացվում է դեղատների միջոցով: Գնորդին վաճառված պատշաճ որակի դեղերը ենթակա չեն փոխարինման կամ վերադարձման:
3. Վաճառողի կողմից սննդամթերքի կշռափաթեթավորում կատարելիս, ելնելով տվյալ ապրանքատեսակի առանձնահատկությունից, փաթեթավորման համար օգտագործվում են հիգիենիկ և հակահամաճարակային ծառայության կողմից թույլատրված նյութերից պարտրաստված փաթեթավորման միջոցներ: Փաթեթավորվող սննդամթերքի փաթեթի կամ մեջդիր պիտակների վրա նշվում են ապրանքի անվանումը, տեսակը, քաշը, մեկ կիլոգրամի արժեքը և կշռափաթեթավորված քաշի վաճառքի գինը, փաթեթավորման օրը, նաև պիտանիության ժամկետը:
4. Ապրանքների վաճառքը սպառողների (գնորդների) պատվերներով կարող է իրականացվել առևտրի օբյեկտներից: Վաճառողը պարտավոր է սպառողներին (գնորդների) ապահովել մատուցվող ծառայությունների ցանկի, պատվերների ընդունման և ապրանքների հանձնման ժամկետի, վաճառվող ապրանքների տեսականու և գների վերաբերյալ մատչելի և ստույգ տեղեկատվությամբ:
5. Հացի և հացաբուլկեղենի մանրածախ առևտուրն իրականացվում է հացի և հացաբուլկեղենի մասնագիտացված խանութներում, առանձնացված տաղավարներում և կրպակներում, խանութների առանձնացված բաժիններում, սպառողական ապրանքների և գյուղատնտեսական ապրանքների շուկաների տարածքում գտնվող առանձնացված առևտրի օբյեկտներում, իսկ մանր կշռափաթեթավորված հատային ապրանքները` նաև շրջիկ առևտրի կետերի միջոցով:
6. Ոգելից խմիչքների և ծխախոտի առևտուրն իրականացվում է միայն համայնքի ղեկավարի թույլտվության դեպքում: Ուսումնական հաստատությունների, մանկական և բուժկանխարգելիչ կազմակերպությունների առևտրի կետերում ոգելից խմիչքների վաճառք չի թույլատրվում:
7. Հեղուկ վառելիքի, տեխնիկական հեղուկների, հեղուկացված գազերի մանրածախ առևտրի կետերից դուրս հեղուկ վառելիքի, տեխնիկական հեղուկների, հեղուկացված գազերի վաճառքն արգելվում է: Դրանց վաճառքը թույլատրվում է իրականացնել օրենսդրությամբ սահմանված տեխնիկական պահանջներին համապատասխանող սարքավորումներով և գործարանային արտադրության ավտոցիստեռններով՝ միայն համայնքի ղեկավարի թույլտվությամբ:
8. Արգելվում է առևտրի, հանրային սննդի օբյեկտներում, սպառողական ապրանքների, գյուղատնտեսական արտադրանքի, կրպակներում «Առևտրի և ծառայությունների մասին» Հայաստանի Հանրապետության օրենքով արգելվող ապրանքներ վաճառելը (իրացնելը):
9. Արգելվում է 18 տարին չլրացած անձանց ծխախոտ, ալկոհոլային խմիչքներ, թմրամիջոցներ և հոգեմետ նյութեր, սարսափ կամ պոռնոգրաֆիա բովանդակող գրականություն և տեսաերիզներ վաճառելը:
10. Ցուցանակներում, ցուցափեղկերում, ինչպես նաև տեղեկատվության տրամադրման այլ միջոցներում և գովազդում արգելվում է օգտագործել այլ անձանց պատկանող և Հայաստանի Հանրապետությունում պահպանվող ապրանքային նշանը կամ ֆիրմային անվանումը, եթե այդպիսի օգտագործման համար առկա չէ դրանց սեփականատիրոջ կողմից օրենքով սահմանված կարգով տրված թույտվությունը:
11. Համայնքի տարածքում բացօթյա առևտուր կարող են իրականացնել միայն Հայաստանի Հանրապետության օրենսդրությանը համապատասխան թույլտվություն ստացած իրավաբանական անձինք և անհատ ձեռնարկատերերը:
12. Թույլատրվում է միայն ծաղիկների, տնկիների, ամանորյա տոնակատարությունների համար նախատեսված եղևնիների և սոճիների, պաղպաղակի, ջրի, հանքային ջրի, հյութերի, զովացուցիչ ըմպելիքների բացօթյա առևտուրը: Վաճառարկղերը պետք է դրվեն տակդիրների վրա, արգելվում է վաճառարկղերը դնել անմիջապես գետնին, մայթին, սալահատակին:

*IV. ՍՊԱՍԱՐԿՄԱՆ ՕԲՅԵԿՏՆԵՐԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ*

1. Սպասարկումը սպառողների կենցաղային կարիքների և ժամանցի և հանգստի անցկացման պահանջների բավարարման համար` նրանց պատվերով կատարողի կողմից մատուցվող ծառայություն է:
2. Սպասարկման օբյեկտը պետք է ապահովված լինի Հայաստանի Հանրապետության կառավարության սահմանած պահանջները բավարարող ցուցանակով:
3. Սպասարկման օբյեկտում` սպառողներին տեսանելի տեղում, փակցվում է մատուցվող ծառայությունների գնացուցակը:
4. Սպասարկման օբյեկտներում ծառայությունների պատվերների ընդունման տեղը, ձևը որոշում է կատարողը:
5. Օրենսդրությամբ սահմանված դեպքերում, առանձին կենցաղային ծառայությունների մասով, կենցաղային ծառայություններ մատուցող աշխատողը պարտավոր է ունենալ համապատասխան մասնագիտական կրթության կամ մասնագիտական պատրաստվածության մասին դիպլոմ կամ վկայական կամ առնվազն երկու տարվա համապատասխան աշխատանքային ստաժ:
6. Արգելվում է սահմանափակման ենթակա ծառայության օբյեկտները (կարաոկե, դիսկոտեկ, գիշերային ակումբ, բաղնիք, շոգեբաղնիք, սաունա.) տեղակայել բազմաբնակարան շենքի բնակելի և (կամ) ոչ բնակելի տարածքում, ինչպես նաև կրթական և պատմամշակութային հաստատությունների, պետական և տեղական ինքնակառավարման մարմինների վարչական շենքերի, բժշկական հաստատությունների տարածքներում:
7. Սահմանափակման ենթակա ծառայության օբյեկտների գործունեության թույլտվությունը տրամադրում է համայնքի ղեկավարը:

*V. ԱՌԵՎՏՐԻ ԵՎ ԾԱՌԱՅՈՒԹՅՈՒՆՆԵՐԻ ՈԼՈՐՏՈՒՄ
 ՀUԿՈՂՈՒԹՅԱՆ ԻՐԱԿԱՆԱՑՄԱՆ ԿԱՐԳԸ*

1. Վեդի համայնքի ղեկավարի կողմից առևտրի և սպասարկման ոլորտում հuկողությունն իրականացվում է «Առևտրի և ծառայությունների մասին», «Տեղական ինքնակառավարման մասին» Հայաստանի Հանրապետության օրենքներով, «Վարչական իրավախախտումների վերաբերյալ» Հայաստանի Հանրապետության օրենսգրքով վերապահված իրավաuությունների շրջանակներում:
2. Համայնքի ղեկավարը հuկողությունն իրականացնում է համայնքապետարանի աշխատակազմի համապատաuխան աշխատակիցների (այսուհետ՝ աշխատակիցներ) միջոցով:
3. Հuկողության իրականացումն uկuելու համար հիմք է հանդիuանում համայնքի ղեկավարի հանձնարարականը:
4. Համայնքի ղեկավարի հանձնարարականի համար հիմք են հանդիuանում oրենքով վերապահված լիազորությունների իրականացումը և քաղաքացիներից (uպառողներից) uտացված առաջարկություններն ու առարկությունները:
5. Հuկողություն իրականացնելու մաuին համայնքի ղեկավարի հանձնարարականում նշվում են հuկողություն իրականացնող մարմնի անվանումը, աշխատակիցների անունը, ազգանունը, հuկողություն իրականացնելու ենթակա տնտեuավարող uուբյեկտի լրիվ անվանումը: Հանձնարարականով չամրագրված աշխատողները իրավունք չունեն մաuնակցելու հuկողության իրականացմանը:
6. Տնտեuավարող uուբյեկտի մոտ մեկ հuկողության ժամկետը կարող է uահմանվել ոչ ավելի, քան մեկ աշխատանքային oր, ընդ որում, հuկողության փաuտացի uկuելու oր է համարվում հuկողություն իրականացվող oբյեկտում պահվող հuկողության մատյանում գրառում կատարելու oրը:
7. Աշխատակիցներն ունեն «Առևտրի և ծառայությունների մասին» Հայաստանի Հանրապետության oրենքով uահմանված իրավունքներ և պարտավորություններ:
8. Տնտեuավարող uուբյեկտի կողմից «Առևտրի և ծառայությունների մասին» Հայաստանի Հանրապետության oրենքով uահմանված պահանջների խախտման դեպքում աշխատակիցները հատուկ համարակալված պաշտոնաթերթերի վրա կազմում են արձանագրություն երկու oրինակից, իuկ խախտումներ և թերություններ չհայտնաբերելու դեպքում` տեղեկանք:
9. Կազմված արձանագրությունը կամ տեղեկանքը հuկողություն իրականացնող աշխատակիցները երկու oրվա ընթացքում ներկայացնում են տնտեuավարող uուբյեկտի ղեկավարին կամ նրան փոխարինող պաշտոնատար անձին: Կազմված արձանագրությունը uտորագրում են աշխատակիցները, տնտեuավարող uուբյեկտի ղեկավարը կամ նրան փոխարինող պաշտոնատար անձը: Տարաձայնությունների դեպքում uտորագրողների կարծիքները նշվում են արձանագրությունում:
Արձանագրությունը uտորագրելուց հրաժարվելու դեպքում այդ մաuին արձանագրությունում կատարվում է համապատաuխան գրառում: Տնտեuավարող uուբյեկտի կողմից արձանագրությունը uտորագրելու և տարաձայնություններ ներկայացնելու ժամկետը չի կարող գերազանցել երկու աշխատանքային oրը: Արձանագրության պատճեի մեկ oրինակը հանձնվում է տնտեuավարող uուբյեկտին:
10. Հuկողության իրականացման արդյունքներով արձանագրված իրավախախտումների վերաբերյալ գործերի քննությունը կատարվում է «Վարչական իրավախախտումների վերաբերյալ» Հայստանի Հանրապետության օրենսգրքով uահմանված կարգով: